**Šarlatán**

**Premiéra: 20. 8. 2020**

Marlene Film Production, ČR/Irsko/Polsko/Slovensko, 2020

Réžia: Agnieszka Holland

Scenár: Marek Epstein

Kamera: Martin Štrba

Hudba: [Antoni Komasa-Łazarkiewicz](https://www.csfd.cz/tvurce/77551-antoni-komasa-lazarkiewicz/)

Hrajú: [Ivan Trojan](https://www.csfd.cz/tvurce/1439-ivan-trojan/), [Josef Trojan](https://www.csfd.cz/tvurce/233076-josef-trojan/), [Juraj Loj](https://www.csfd.cz/tvurce/61819-juraj-loj/), [Jaroslava Pokorná](https://www.csfd.cz/tvurce/17187-jaroslava-pokorna/), [Martin Myšička](https://www.csfd.cz/tvurce/27024-martin-mysicka/), [Miroslav Hanuš](https://www.csfd.cz/tvurce/54461-miroslav-hanus/), [Jiří Černý](https://www.csfd.cz/tvurce/62525-jiri-cerny/), [Tomáš Jeřábek](https://www.csfd.cz/tvurce/55109-tomas-jerabek/), [Jan Budař](https://www.csfd.cz/tvurce/4808-jan-budar/), [Martin Sitta](https://www.csfd.cz/tvurce/1461-martin-sitta/), [Jan Vlasák](https://www.csfd.cz/tvurce/26448-jan-vlasak/), [Daniela Voráčková](https://www.csfd.cz/tvurce/315375-daniela-vorackova/), [František Trojan](https://www.csfd.cz/tvurce/233358-frantisek-trojan/), [Jana Oľhová](https://www.csfd.cz/tvurce/50051-jana-olhova/), [Kamil Švejda](https://www.csfd.cz/tvurce/12055-kamil-svejda/), [Václav Kopta](https://www.csfd.cz/tvurce/30692-vaclav-kopta/)

**Strhujúca životopisná dráma inšpirovaná skutočným príbehom výnimočného muža obdareného liečiteľskými schopnosťami.**

Príbeh je inšpirovaný skutočnými osudmi liečiteľa Jana Mikoláška, na ktorého sa v priebehu niekoľkých desaťročí obracali s prosbou o pomoc státisíce ľudí zo všetkých spoločenských vrstiev vrátane najvýznamnejších osobností politického a kultúrneho života. Mikolášek je človek bez odborného lekárskeho vzdelania, ale s nevšedným a nevysvetliteľným nadaním diagnostikovať a pomocou byliniek liečiť choroby, s ktorými si ani doktori nevedia rady. Jeho mimoriadne schopnosti sú však vykúpené bojom s vlastnými démonmi. Liečiteľstvo je jeho vnútornou spásou a ochranou pred sebou samým…

Najnovší film uznávanej poľskej režisérky **Agnieszky Holland** ***Šarlatán*** odráža odveký boj dobra a zla, lásky a nenávisti, viery a zrady. To všetko v jednom človeku na pozadí dobových udalostí. Filmu sa dostalo veľkej cti uviesť svoju svetovú premiéru v rámci 70. ročníku Berlínskeho medzinárodného filmového festivalu – Berlinale.

V hlavnej roli Jana Mikoláška sa predstaví **Ivan Trojan**, ktorého mladšiu verziu stvárnil jeho syn **Josef Trojan**. *„Myslím si, že je to najlepší scenár, aký kedy Marek Epstein napísal. Zároveň to bolo to najnáročnejšie, čo som kedy točil.* vysvetlil držiteľ šiestich Českých levov Ivan Trojan. Mikoláškovho asistenta, ale zároveň tiež životného partnera, si zahral slovenský herec **Juraj Loj**.

*„Mikolášek liečil podľa svojich slov viac ako päť miliónov pacientov, ľudia u neho denne stáli fronty. Zároveň sa ale nemohol zmieriť s tým, kým je. Okrem jeho boja so silným egom je zaujímavé aj emotívne jadro príbehu, tiež veľmi vášnivé a bolestné…“* dodala držiteľka mnohých festivalových cien,   
a troch nominácií na Oscara, režisérka **Agnieszka Holland**.

Prístupnosť: nevhodné pre vekovú kategóriu maloletých do 15 rokov

Žáner: životopisný / dráma

Verzia: česká

Stopáž: 118 minút

Formát: 2D DCP, zvuk 5.1 a 7.1.

Monopol do: 20. 8. 2030